CELEX: 32011R0762
Language: lv
Date: 2011-07-29 00:00:00
Title: Komisijas Īstenošanas regula (ES) Nr. 762/2011 ( 2011. gada 29. jūlijs ) par atsevišķu preču klasifikāciju kombinētajā nomenklatūrā

3.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 200/4
            
         KOMISIJAS ĪSTENOŠANAS REGULA (ES) Nr. 762/2011
   (2011. gada 29. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Dobs, cilindrisks priekšmets bez vītnes, no tērauda, bet ne no nerūsējošā tērauda, cinkots (t. s. "ātrā nagla"). Tam ir atvērums visā tā garumā. Viens no galiem ir viegli izlocīts uz āru. Otram galam ir asa, griezīga šķautne.
                  Šo izstrādājumu izmanto stiprinājumam, iedzenot to izurbtā caurumā, piemēram, ātrai latu piestiprināšanai pie betona sienām. Noasinātais gals ļauj to vieglāk iedzīt. Tā dobā uzbūve, atvērums visā garumā un uz āru izliektais gala profils palielina tā turētspēju, kad tas ir iedzīts līdz galam.
                  
                      (1)
                     Sk. attēlu
                  
               
               
                  7317 00 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 7317 00 un 7317 00 90 aprakstu.
                  Klasifikācija pozīcijā 7318 nav iespējama, jo izstrādājuma konstrukcija nav līdzīga nevienam no šajā pozīcijā minētajiem izstrādājumiem.
                  Klasifikācija pozīcijā 7326 nav iespējama, jo izstrādājumu nevar uzskatīt par tērauda dībeli, tāpēc ka tā konstrukcijas dēļ tas nav paredzēts skrūvju saturēšanai mūra sienās.
                  Izstrādājums ir līdzīgs pozīcijas 7317 naglai un darbojas tādā pašā veidā. Pietiek to iedzīt līdz galam, lai nodrošinātu, ka piestiprināmais priekšmets, piemēram, lata, turas cieši.
                  Izstrādājums tāpēc jāklasificē ar KN kodu 7317 00 90 pie citādiem tērauda izstrādājumiem, kas līdzīgi naglām.
               
            
         
      
         (1)  Attēls pievienots tikai informācijai.